Camargue
Store norske leksikon,Geografi,Verdens geografi,Europa,Frankrikes geografi
Camargue er et landskap i det sørlige Frankrike, i regionen Provence-Alpes-Côte d'Azur, departementet Bouches-du-Rhône, i Rhônedeltaet, mellom de to munningsarmene Grand og Petit Rhône.
Det største byen er Saintes-Maries-de-la-Mer ved kysten. Byen har tradisjonelt vært et samlingssted for europeiske romer (sigøynere).Camargue er bygd opp av avsetninger fra Rhône og havet. Omfattende dreneringsarbeider har gjort store arealer dyrkbare. Ved sjøen er store laguner og sumpområder innvunnet. I nord er det dyrking av hvete, vindruer og fôrvekster, i sør finnes Frankrikes viktigste risarealer. I området er det også oppdrett av okser og hester, og det er en del turisme.Ved kysten er det naturreservat med særlig rikt fugleliv, blant annet flamingoer.Området er tynt befolket, og var tidligere en ren villmark med store flokker av kveg og villhester. Les mer i Store norske leksikon Frankrike Frankrikes geografi